Lyles kom på andreplass på 200 meter under USAs nasjonale "Junior Olympic Championships", med tiden 21,82, da han nettopp hadde fylt 15 år. Året etter kom han på tredjeplass på 200 meter under USAs uttakningskonkurranse "US World Youth Trials", og ble tatt ut til Ungdoms-VM i friidrett 2013 i Ukraina. Der ble han slått ut i semifinalen på 200 meter, og USA fikk der sølv på medleystafetten, der Lyles deltok.